Litla hafmeyjan , Aríel , í Disney-kvikmyndinni Litla hafmeyjan . Mannanafnanefnd hefur samþykkt nafnið Aríel sem kvenmannsnafn en það hefur verið til í mannanafnaskrá sem karlmannsnafn í mörg ár . Önnur kvenmannsnöfn sem nefndin samþykkti voru Selina , Alisa og Alíana en nafninu Mia var hafnað . Þá samþykkti nefndin jafnframt karlmannsnöfnin Jónsi og Ylfingur en hafnaði nafninu Zion . Einhverjir kannast eflaust við nafnið Aríel úr Disney-teikninmyndinni um litlu hafmeyjuna þar sem aðalsöguhetjan , sjálf hafmeyjan , ber það nafn . Er meðal annars vísað í það í úrskurði mannanafnanefndar varðandi nafnið . „ Þess má einnig geta að erlendis hefur nafnmyndin Aríel áunnið sér hefð sem kvenmannsnafn en í ljósi lítillar hefðar orðsins sem mannsnafns hér á landi telur nefndin að líta beri til þess sjónarmiðs , meðal annarra , við mat á nafninu . Í þessu ljósi verður ekki séð að eiginnafnið Aríel sem kvenmannsnafn brjóti í bág við íslenskt málkerfi . Mannanafnanefnd er því á grundvelli laga um mannanöfn ekki heimilt að hafna nafninu sem eiginnafni kvenmanns , “ segir í úrskurðinum . Nafninu Mia var hins vegar hafnað eins og áður segir þar sem það uppfyllti ekki öll skilyrði 5. greinar laga um mannanöfn . Það sem á reyndi var ritháttur nafnsins sem ekki getur talist í samræmi við „ almennar ritreglur íslensks máls þar sem a er ekki ritað á eftir einhljóðinu i . Á nafnið er því aðeins heimilt að fallast ef umbeðinn ritháttur þess telst hefðaður samkvæmt lögum um mannanöfn , “ eins og segir í úrskurði mannanafnanefndar . Þá var karlmannsnafnið Zion ekki heldur talið samræmast almennum ritreglum íslensks máls þar sem „ bókstafurinn z er ekki notaður í íslenskri stafsetningu og ekki er ritað i á undan o í ósamsettum orðum í íslenskri réttritun . Á þennan rithátt nafnsins er því aðeins heimilt að fallast ef hann telst hefðaður samkvæmt lögum um mannanöfn , “ segir í úrskurði mannanafnanefndar og var nafninu hafnað . Fimm ný nöfn bættust á mannanafnaskrá í lok síðasta mánaðar en úrskurðirnir voru birtir í gær .